Inkludere grafikk i LaTeX-dokumenter

Det er når det gjelder sette inn grafikk i et LaTeX-dokument hvor en ser hvordan tradisjoner enten overleveres fra student til student eller fra veileder til student.

Fra gammelt av var det epsfig en brukte for å inkludere grafikk, eller mer spesifikt EPS. De siste ti årene eller noe slikt er det meningen at en helst skal bruke en av pakkene graphics eller graphicx.

\documentclass[a4paper]{article}
\usepackage{graphics}

eller

\documentclass[a4paper]{article}
\usepackage{graphicx}

Forskjellen mellom de to er at graphics gjør ting «riktig», men kanskje litt tungvindt. Hvis en f.eks. ønsker at et bilde er skalert til bredden av teksten så vil forskjellen være:

\resizebox{\columnwidth}{!}{
\includegraphics{Cummings-electric-carriage.png}}

mot graphicx:

\includegraphics[width=\columnwidth]{Cummings-electric-carriage.png}

Det står mer om forskjellen mellom disse to i grfguide. I eksemplene framover brukes graphicx.

Som nevnt tidligere så er det noen veldig praktiske fordeler med å bruke pdfTeX som generer PDF direkte fra LaTeX, bl.a. microtype, men et av problemene er at en ikke lenger kan bruke EPS direkte som figurer. Det skaper litt problemer hvis en f.eks. har brukt psfrag til å erstatte vanlig tekst med f.eks. TeX-basert matte i en EPS, eller hvis en har brukt pstricks.

Generelt, hvis en har brukt fancy PostScript i kombinasjon med LaTeX så er ikke det like enkelt lenger når en bruker pdfTeX.

Siden de fleste vektorprogrammer nå kan generere PDF så er ikke lenger det så stort problem, og forøvrig ser kanskje pgf-pakken vel så praktisk ut som pstricks.

Bare for å avslutte LaTeX-eksempelene som bruker artikkelen om Cummings’s elektriske vogn/bil så legger vi til:

\begin{figure}[h!]
\includegraphics[width=\columnwidth]{Cummings-electric-carriage.png}
\caption{The Cummings electric carriage.}
\end{figure}

som vil produsere følgene med forrige eksempel uten bilde til sammenligning:

article-3.2Last ned

article-4-1Last ned